Ауылға нигеҙҙе Мостафа уҙаман һала. Уның улы йөҙ башы Байғужа Мостафин XVIII быуаттың 60-сы йылдарындағы документтарҙа атап үтелә. Мул һыулы Ашҡаҙар йылғаһы буйында ятҡан ауылда V Бөтә Рәсәй халыҡ иҫәбен алыу материалдарында 10 ихатала 63 кешенең йәшәүе тураһындағы мәғлүмәт теркәлә. Х рәүиз документтарында 40 ихатала 252 кешенең йәшәүе теркәлә. 1842 йылда бында йәшәгән 190 башҡорт мал аҫырау, иген игеү менән шөғөлләнә. 1920 йылда 66 ихатала 295 башҡорт көн итә.